ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 8ης Απριλίου 1992 σχετικά με τη χορήγηση απαλλαγής στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του για το οικονομικό έτος 1990 (92/249/ΕΟΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη:

- τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206 Β,

- την κατάσταση των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, καθώς και τη σχετική έκθεση του Ελεγκτικού Συνεδρίου (C3-0107/92),

- την απόφαση του Συμβουλίου της 16ης Μαρτίου 1992 (C3-0109/92),

- την έκθεση της επιτροπής ελέγχου του προϋπολογισμού (A3-0117/92),

1. λαμβάνει γνώση των ακόλουθων αριθμητικών στοιχείων όσον αφορά τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας:

Οικονομικό έτος 1992 σε Ecu

Έσοδα 6 832 942,86

1. Επιχορήγηση της Επιτροπής των Ευρωπαϊκών Κοινοτήτων 6 664 000,00

2. Τραπεζικοί τόκοι 119 939,36

3. Λοιπά έσοδα 49 003,50

Δαπάνες

1. Τελικές πιστώσεις του προϋπολογισμού 6 950 000,00

2. Αναλήψεις υποχρεώσεων 6 836 868,60

3. Μη χρησιμοποιηθείσες πιστώσεις 113 131,40

4. Πληρωμές 5 583 192,99

5. Μεταφορές πιστώσεων από το 1989 1 579 941,73

6. Πληρωμές από μεταφερθείσες πιστώσεις 1 487 113,55

7. Μεταφερθείσες από το προηγούμενο έτος και ακυρωθείσες

πιστώσεις (5 6) 92 828,18

8. Πιστώσεις μεταφερθείσες στο 1991 1 253 675,61

9. Ακυρωθείσες πιστώσεις (1 4 8) 113 131,40

2. χαιρετίζει με ικανοποίηση το γεγονός ότι το ίδρυμα προέβη σε αναδιοργάνωση των διοικητικών του υπηρεσιών κατά τρόπο που καθιστά δυνατό το σαφέστερο διαχωρισμό μεταξύ των καθηκόντων που αφορούν τη διαχείριση των πιστώσεων και των λογιστικών καθηκόντων-

3. θεωρεί θετική την προσπάθεια της Επιτροπής να επιταχυνθεί η επικοινωνία μεταξύ των υπό τον έλεγχό της υπηρεσιών δημοσιονομικού ελέγχου και του ιδρύματος, με στόχο να μειωθεί η χρησιμοποίηση της διαδικασίας των παγίων προκαταβολών εκ μέρους του ιδρύματος-

4. καλεί το ίδρυμα να υποβάλει του λοιπού προτάσεις στην Επιτροπή όταν πρόκειται για οποιαδήποτε μεταφορά πιστώσεων που συνεπάγεται ριζική αλλαγή προορισμού, και ιδίως για τις μεταφορές μεταξύ διοικητικών και επιχειρησιακών δαπανών-

5. ζητεί να ρυθμιστεί, μέχρι το τέλος του τρέχοντος οικονομικού έτους, το ζήτημα της κυριότητας του νέου κτιρίου του ιδρύματος, λαμβάνοντας υπόψη και ότι το οικόπεδο στο οποίο βρίσκεται το κτίριο ανήκει στο ιρλανδικό Δημόσιο-

6. καλεί το ίδρυμα να επανεξετάσει την πολιτική δημοσιεύσεων και διανομής που εφαρμόζει, και να καταχωρεί κανονικά στα λογιστικά βιβλία την αξία των εντύπων που διατηρεί σε απόθεμα-

7. χορηγεί απαλλαγή στο Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας, για την εκτέλεση του προϋπολογισμού του για το οικονομικό έτος 1990, με βάση την έκθεση του Ελεγκτικού Συνεδρίου-

8. αναθέτει στον Πρόεδρό του να διαβιβάσει την παρούσα απόφαση στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, την Επιτροπή και το Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L). Στρασβούργο, 8 Απριλίου 1992.

Ο Γενικός Γραμματέας Ο Πρόεδρος Enrico VINCI Egon KLEPSCH